tomron87/hebrew-wikipedia-sentences-corpus huggingface dataset:
הוא סיים את לימודיו עם תואר בהיסטוריה.
בדראפט ה-NBA 2003, הוא נבחר על ידי קליבלנד קאבלירס במקום ה-31.
בעונתו הראשונה ב-NBA, שיחק קאפונו רק 41 משחקים אף על פי שהוביל את קבוצתו באחוזים לשלוש נקודות (47.7%).
בעונתו השנייה, עבר קאפונו לשארלוט בובקאטס לאחר דראפט ההרחבה, ושיפר את ממוצעיו מ-3.5 נקודות למשחק ל-8.5 נקודות למשחק.
בעונת 2005/06 החתימו מיאמי היט אותו לאחר שהיה שחקן חופשי.
בעונה זו הוא גם זכה באליפות היחידה שלו.
בעונת 2006/07 הוא שיפר משמעותית את ממוצעיו, ואף הוביל את הליגה באחוזים ל-3 נקודות (51.4%), אשר הציבו אותו במקום הרביעי בהיסטוריה באחוזים ל-3 נקודות בעונה.
באותה עונה הוא גם זכה בתחרות השלשות של סוף-שבוע האולסטאר ב-NBA, כאשר הביס את דירק נוביצקי וגילברט ארינאס בגמר עם 24 נקודות ובזאת השווה את שיאו של מרק פרייס לכמות נקודות בגמר תחרות השלשות.
קאפונו חזר על הישג זה ב-2008, כאשר קלע בסיבוב האחרון 25 נקודות, שזה שיא כל הזמנים לסיבוב ולסיבוב האחרון.
בעונה זו קלע שיא קריירה של 29 נקודות ו-8 ריבאונדים.
גם בעונה זאת הוביל את הליגה באחוזים משלוש.
ב-9 ביוני 2009 עבר קאפונו בטרייד לפילדלפיה 76' עבור רג'י אוונס.
ב-9 בדצמבר 2011 חתם בלוס אנג'לס לייקרס, ובמרץ העבירה אותו הקבוצה לצד לוק וולטון לקליבלנד קאבלירס תמורת רמון סשנס וכריסטיאן איינגה .
כעבור יומיים נופה מסגל הקבוצה.
ב-15 בנובמבר 2015 חתם בפנתנייקוס מליגת העל היוונית בכדורסל ומהיורוליג.
עם הקבוצה זכה בגביע היווני בכדורסל, אך הוא בחר לעזוב אותה בתום העונה.
במאי 2014 דיווחה התקשורת על פרישתו של קאפונו ממשחק מקצועני.
למרות זאת, הוא חתם על חוזה בגולדן סטייט ווריורס ב-4 באוקטובר באותה שנה, ונופה מסגלה מעט לאחר מכן.
ב-2001 הוא זכה עם נבחרת ארצות הברית עד גיל 21 באליפות העולם.
ב-2008 הוא נבחר להתאמן עם הנבחרת הלאומית בלאס וגאס, כדי לעזור לה לנצח באולימפיאדת בייג'ינג 2008.
קאפונו הוא ממוצא הוואי ופורטוגזי.
הוא התחתן עם אשלי קליין ויש להם 2 ילדים.
אביה של אשתו ואחיה היו שחקני כדורגל בארצות הברית.
אלוף תחרות השלשות בשבוע האולסטאר (2007, 2008)
הוביל את הליגה באחוזים מקו השלוש (2007, 2008)
שיא נקודות לסיבוב בתחרות השלשות (25)
השחקן היחיד בהיסטוריית ה-NBA שהוביל את הליגה באחוזים מקו השלוש שנתיים רצופות (2007,2008) .
ג'ייסון ריצ'רדסון הוא אתלט מארצות הברית, הוא אלוף העולם (טגו 2011) וסגן האלוף האולימפי (לונדון 2012) בריצת 110 מטר משוכות.
ריצ'רדסון גדל בסידר היל שבטקסס.
הוא החל להתאמן באתלטיקה בגיל 12. הוא למד באוניברסיטת דרום קרוליינה.
לאחר מכן התאמן בהדרכתו של ג'ון סמית', מאמנם של האצנים אלופי העולם מוריס גרין, אטו בולדון (טרינידד וטובגו) וכרמליטה ג'טר.
באליפות העולם באתלטיקה לנוער שנערכה בשרברוק, קוויבק, קנדה בשנת 2003 זכה ריצ'רדסון בשתי מדליות זהב בריצת 110 מטר משוכות (91.4 ס"מ) בתוצאה של 13.29 שניות ובריצת 400 מטר משוכות (84.0 ס"מ) בתוצאה של 49.91 שניות ובכך היה לאתלט הראשון והיחידי בהיסטוריה שזכה בשתי ריצות אלו באליפויות עולם באתלטיקה.
באליפות המכללות (NCAA) שנערכה בטאלאהאסי, פלורידה ב-31 במאי 2008 זכה ריצ'רדסון במדליית זהב בריצת 110 מטר משוכות בתוצאה של 13.21 שניות.
שיאנג זכה במדליית הכסף (13.27 שניות) ובמדליית ארד זכה אנדי טרנר מבריטניה (13.44 שניות).
שבועיים לאחר מכן, בתחרות שנערכה בזגרב, קרואטיה הוא קבע שיא אישי חדש של 13.04 שניות.
במבחנים האמריקאים לאולימפיאדת לונדון (2012) שנערכו ביוג'ין, אורגון ב-30 ביוני 2012 סיים ריצ'רדסון שני בריצת 110 מטר משוכות בשיא אישי חדש של 12.98 שניות, אחרי ארייס מריט (12.93 שניות).
במשחקים עצמם הוא זכה במדליית כסף בתוצאה של 13.04 שניות, שוב אחרי מריט שקבע שיא אישי חדש של 12.92 שניות ולפני האנסל פרצ'מנט מג'מייקה (13.12 שניות).
ג'ייסון קלארק הוא שחקן קולנוע וטלוויזיה אוסטרלי.
שיחק בסרטים "כוננות עם שחר", "ארץ יבשה" ו"אויבי הציבור".
קלארק נולד בעיירה ווינטון שבמדינת קווינסלנד, צפון מזרח אוסטרליה.
שיחק בצעירותו בסדרות הטלוויזיה האוסטרליות "קרוב רחוק" ,"פארסקייפ" ו"Blue Heelers".
כשחקן קולנוע הופיע לראשונה בקומדיה "שפתינו חסומות" בכיכובן של האחיות מרי קייט ואשלי אולסן, ובדרמה האוסטרלית "ארוכה הדרך הביתה".
ב-2006 קיבל הזדמנות לשחק לראשונה בהפקה אמריקאית גדולה, סדרת הדרמה "אחים בדם", בתפקיד טומי קופי.
ב-2008 הופיע בסרט הפעולה הבדיוני "מרוץ המוות" בתפקיד אולריך, יד ימינה של הסוהרת הנסיי (ג'ואן אלן).
ב-2009 שיחק בסרט הפשע של מייקל מאן "אויבי הציבור" בתפקיד הפושע הקנדי ג'ון "רד" המילטון, מכנופיית שודדי הבנק של ג'ון דילינג'ר (ג'וני דפ).
ב-2010 שיחק במותחן של דייוויד שווימר "אמון" בתפקיד סוכן ה-FBI דאג טייט.
ב-2011 שיחק בהפקה נוספת של מאן, "שדות ההרג של טקסס", סרטה של בתו אמי קנאן מאן.
באותה שנה החל לשחק בסדרת הפשע "קוד שיקגו", בה גילם את התפקיד הראשי, הבלש ג'ארק וייסוקי.
בשנת 2012 התפרסם קלארק בסרט הפעולה הפוליטי של קתרין ביגלו "כוננות עם שחר" בתפקיד סוכן ה-CIA דן, המומחה לחקירת מחבלים.
כן שיחק בדרמת הפשע "ארץ יבשה" בתפקיד הווארד בונדארנט.
בשנה לאחר מכן (2013), קלארק כיכב בתור נבל בסרט הפעולה של רולנד אמריך "וושינגטון על הכוונת".
בשנת 2015 גילם קלארק את ג'ון קונור בסרט "שליחות קטלנית: ג'נסיס".
משנת 2022 מגלם קלארק את כדורסלן העבר ג'רי וסט בסדרת הדרמה "לייקרס: קבוצה מנצחת" שמביים אדם מקיי לרשת HBO.
בספטמבר 2024, פורסם כי קלארק לוהק לסרט העתידי של קתרין ביגלו בנטפליקס.
באותו החודש גם לוהק לסרט "First Warrior" של וורוויק תורנטון, העוסק בלוחם ההתנגדות האבוריג'יני פמולווי.
ג'ייסון פול קולינס הוא כדורסלן עבר אמריקאי ששיחק בעמדת הסנטר.
שנתיים ברציפות (2002 ו-2003) הגיע עם קבוצתו ניו ג'רזי נטס, לראשונה בהיסטוריה שלה, למעמד סדרת הגמר ב-NBA.
קולינס היה לספורטאי הפעיל הראשון ב-4 הליגות החשובות בארצות הברית (בייסבול-מייג'ור ליג בייסבול, הוקי קרח-NHL, פוטבול-NFL וכדורסל-NBA) שיצא מהארון כהומוסקסואל בריאיון ל"ספורטס אילוסטרייטד" ב-29 באפריל 2013.
קולינס נולד בשכונת נורת'רידג', שבלוס אנג'לס.
אחיו התאום, ג'רון אף הוא שחקן מקצוען ב-NBA.
שניהם בוגרים של בית הספר התיכון הרווארד-ווסטלייק שבלוס אנג'לס.
לצידם שיחק בקבוצת הכדורסל הקומיקאי ג'ייסון סיגל.
הוא המשיך בלימודיו באוניברסיטת סטנפורד ושיחק בקבוצת הכדורסל שלה, סטנפורד קרדינל.
הוא סיים את קריירת המשחק שלו בליגת המכללות במקום הראשון בהיסטוריה של סטנפורד, בקליעה מהשדה באחוזים (0.608) וחמישי בחסימות (89).
בשנת 2001 נבחר קולינס על ידי יוסטון רוקטס בדראפט ה-NBA במקום 18 ומיד לאחר מכן הועבר בטרייד לניו ג'רזי נטס, יחד עם ריצ'רד ג'פרסון וברנדון ארמסטרונג בתמורה לאדי גריפין, שנבחר על ידי הנטס במקום ה-7 באותו הדראפט.
בעונתו הראשונה ב-NBA, 2001/2002, בקבוצת ניו ג'רזי נטס, השיגה קבוצתו של קולינס את המאזן הטוב ביותר בהיסטוריה של המועדון ב-NBA, 30-52. קולינס וחבריו סיימו במקום הראשון באזור המזרחי.
היה לו תפקיד חשוב בסדרת גמר ה-NBA נגד הלוס אנג'לס לייקרס.
בגמר הם נוצחו בסוויפ (4-0) על ידי הלייקרס של שאקיל אוניל וקובי בראיינט.
שנה לאחר מכן, בתפקיד הסנטר המוביל של הקבוצה קבוצתו הגיעה שוב לסדרת גמר ה-NBA, אך נוצחה, הפעם על ידי סן אנטוניו ספרס 4-2. היו אלה שתי העונות היחידות בהיסטוריה של הקבוצה שבהן היא הגיעה לסדרת גמר ה-NBA.
למרות תחילת עונה חלשה 2003/2004 קבוצתו הנטס הצליחה לסיים ראשונה בבית האטלנטי, והדיחו בסוויפ את הניו יורק ניקס בסדרת הפלייאוף הראשונה.
בחצי גמר המזרח הנטס הודחו על ידי דטרויט פיסטונס, שזכתה באליפות.
בתחילת עונת 2004/2005 חתם קולינס על חוזה בסך 25 מיליון דולר ל-5 שנים.
מספר החולצה בו בחר קולינס בקבוצתו וושינגטון ויזארדס הוא 98, לזכרו של מת'יו שפרד שנרצח בשנת 1998, על רקע של פשע שנאה, בשל היותו הומו, "כהצהרה למעני, למשפחתי ולחבריי".
ריילי נולד ב-8 ביולי 1971) הוא עיתונאי אמריקאי, המכהן כעורך בכיר בוול סטריט ג'ורנל.
עמית מחקר בכיר במכון גייטסטון.
ריילי נולד בבאפלו שבמדינת ניו יורק.
הוא בעל תואר ראשון באנגלית מאוניברסיטת באפלו.
את הקריירה העיתונאית שלו החל בעיתון באפלו ניוז וביו.אס.
ב-1994 הצטרף למערכת העיתון וול סטריט ג'ורנל.
שימש כעורך משנה בדסק החדשות בניו יורק ב-1996 מונה לעורך המהדורה האינטראקטיבית ושימש במקביל גם כעורך מדור הפנאי והאמנות.
במרץ 2000 מונה לעורך בכיר ומ-2005 הוא חבר במועצת העורכים של העיתון.
ריילי עמית במכון מנהטן, צוות חשיבה קונסרבטיבי.
ב-2008 יצא ספרו "Let Them In: The Case for Open Borders" בו מבטא תמיכה במדיניות ליברלית יותר כלפי הגירה לארצות הברית.
ב-2014 יצא לאור ספרו "Please Stop Helping Us: How Liberals Make It Harder for Blacks to Succeed" (בתרגום חופשי: "אנא הפסיקו לעזור לנו: איך הליברלים מזיקים להצלחת השחורים [באמריקה]").
הספר מתאר כיצד מדיניות ליברלית על אף כוונותיה הטובות, פגעה למעשה באפרו-אמריקאים וביכולתם לצמצם את הפער מול הלבנים.
ריילי נשוי לעיתונאית היהודייה נעמי שייפר-ריילי והם הורים לשלושה.
ג'ייסון איאן פלמינג הוא שחקן אנגלי.
פלמינג מוכר מהופעותיו בסרטי קולנוע בהם סרטים בריטיים כמו "לוק, סטוק ושני קנים מעשנים" (1998) ו"סנאץ'" (2000), שניהם מסרטיו של גאי ריצ'י.
כמו כן השתתף בסרטים הוליוודיים כמו "רוב רוי" (1996), הסרט "ממעמקי הגיהנום" (2001) המבוסס על הרומן הגרפי מאת אלן מור, "ג'נטלמנים מובחרים" (2003) והסרט "הסיפור המופלא של בנג'מין באטן" (2008).
הוא הופיע בתפקידים בולטים בתיאטרון ובטלוויזיה בבריטניה.
פלמינג דובר צרפתית שוטפת והשתתף בשלושה סרטים בשפה זו.
ב-1996 זכה בפרק השחקן ביותר בפסטיבל הסרטים של ז'נבה על תפקידו בסרט "חיים ובועטים".
הוא בנו של גורדון פלמינג, במאי קולנוע וטלוויזיה סקוטי.
הוא החליט להיות שחקן אחרי שהופיע בהפקת תיאטרון בבית הספר בו למד "Christ's Hospital" בסאסקס.
"תמיד רציתי להיות שחקן" אמר פלמינג בריאיון ל-BBC "מאז שחבבתי את הילדה ששיחקה בתפקיד דורותי בהצגת בית הספר של "הקוסם מארץ עוץ".
נבחנתי לתפקיד הדחליל כדי להיות אתה זמן רב על הבמה, אבל בסוף היא ברחה עם איש הפח!".
בשנות השמונים של המאה העשרים היה פלמינג חבר בתיאטרון הלאומי לנוער והיה פעיל בארגון הפוליטי "הסוציאליסטים הצעירים" של מפלגת הלייבור.
לאחר מכן טען פלמינג שפעילותו בתיאטרון ופעילותו הפוליטי באותו זמן הייתה כדי לפגוש בחורות.
ב-1990 נרשם ללימודי משחק באקדמיה למוזיקה ולאמנויות הדרמה של לונדון (LAMDA) ולמד באותה כיתה עם הרמיוני נוריס.
אחרי שסיים את התואר ב-LAMDA בתחילת שנות התשעים הצטרף אל הלהקה השייקספירית המלכותית.
אחד התפקידים הראשונים שלו על המסך היה ב-1992 בסדרת הטלוויזיה האמריקנית "אינדיאנה ג'ונס הצעיר".
בין השנים 1993 ו-1996 שיחק בתפקיד קבוע בסדרת הדרמה של ITV "דוקטור פינלי", בכיכובו של דייוויד רינטול.
ב-1994 הופיע פלמינג לראשונה בקולנוע בסרט "ספר הג'ונגל".
התפקיד הגדול הראשון שלו היה בשנת 1996 בדרמה "Hollow Reed" בבימויה של אנג'לה פופ, בו שיחק בתפקיד ילד מתעלל.
אחריו קיבל תפקיד ראשי בסרטו הפופולרי של גאי ריצ'י משנת 1998 "לוק, סטוק ושני קנים מעשנים".
פלמינג כיכב בסרט הקצר "Feeling Good" מאת דקסטר פלטשר אותו הכיר במהלך צילומי "לוק, סטוק ושני קנים מעשנים".
בתחילת שנות ה-2000 השתתף פלמינג בשני סרטים הוליוודיים עתירי תקציב.
הראשון ב-2001 בעיבוד לספרי אלן מור "ממעמקי הגיהנום" בכיכובו של ג'וני דפ, בו שיחק בתפקיד ג'ון נטלי.
הסרט השני הוא "ג'נטלמנים מובחרים" משנת 2003 בכיכובו של שון קונרי בו גילם את ד"ר הנרי ג'קיל ואת אדוארד הייד.
סרט זה לא זכה להצלחה, אבל פלמינג ציין כי "היה בזה קצת סיוט...
הסרט עלה הון תועפות ולא החזיר את ההשקעה...
אבל אני עדיין מתלהב מאוד מעשיית סרטים כמו 'ממעמקי הגיהנום'.
כל יום שבו אתה מגיע לסט הצילומים ושון קונרי או ג'וני דפ או בראד פיט נמצאים שם, חייב להיות יום טוב."
במקביל להופעותיו בסרטי קולנוע המשיך פלמינג להופיע בתפקידים שונים בטלוויזיה.
ב-2005 שיחק את פרופ' ברנרד קוורטרמס בעיבוד המחודש של הסדרה "The Quatermass Experiment" בהפקת ערוץ BBC Four.
עוד ב-2005 שיחק בתפקיד דימיטרי, מומחה רוסי לנשק ביולוגי, בסרט "Transporter 2" בו השתתף גם ג'ייסון סטטהם.
ב-2008 שיחק פלמינג בסרט המסתורין "מראות" לצד קיפר סאת'רלנד ופולה פטון.
ב-2009 הצטרף פלמינג לצוות השחקנים של העונה השלישית של סדרת המדע בדיוני "בראשית" של רשת ITV בתפקיד דני קווין, השוטר לשעבר, בו החליף את דאגלס הנשל ככוכב הסדרה.
ב-15 באוגוסט 2010 פורסם שפלמינג לוהק לתפקיד "עזאזל" בסרט הפריקוול של "אקס-מן", "אקס-מן: ההתחלה", בבימויו של מת'יו ווהן.
ב-2011 גילם פלמינג שוב את דמותו של דני קווין בפרק האחרון בעונה הרביעית של הסדרה "Primeval".
ב-2012 כיכב בסרט "שנה גג", שיצא לאקרנים בפברואר 2013, בתפקיד הגיס של הכלה.
הסרט הוא קומדיה רומנטית בהפקת Working Title Films.
שנתיים אחר כך סיים ג'ייסון לשחק בסרט "The Journey" בתפקיד אוזי, ושימש בו גם כמפיק.
הסרט נכתב במיוחד עבורו, והוא צולם ביוון ובלונדון בבימויו של לאנס נילסן.
פלמינג היה בן זוגה של השחקנית לנה הידי במשך תשע שנים עד לשנת 2001. בקיץ 2008 התחתן עם אלי פיירמן בטוסקנה שבאיטליה.
ג'ייסון פרנסיס קני הוא רוכב אופניים בריטי לשעבר.
קני הוא בעל תשע מדליות מהמשחקים האולימפיים מהן שבע מדליות זהב.
הוא בעל עשר מדליות מאליפויות העולם, מהן שלוש מזהב.
קני נולד בבולטון שבאנגליה, בנם של לורן ומייקל.
כנער זכה במספר תארים באליפויות העולם ובאליפויות אירופה ברכיבה על אופניים.
הוא נבחר לסגל בריטניה לאולימפיאדת בייג'ינג (2008) כחלק מקבוצת הספרינט וזכה עמה במדליית הזהב הקבוצתית ובמדליית כסף במרוץ האישי, לאחר עמיתו כריס הוי.
באולימפיאדת לונדון (2012) זכה בשתי מדליות זהב, בספרינט ובספרינט קבוצתי.
באולימפיאדת ריו דה ז'ניירו (2016) זכה בשלוש מדליות זהב: בספרינט, קיירין ובספרינט קבוצתי.
באולימפיאדת טוקיו זכה במדליית זהב בקיירין, ובמדליית כסף עם נבחרת בריטניה בספרינט הקבוצתי וסיים שמיני בספרינט האישי.
הוא פרש מרכיבה תחרותית בפברואר 2022. הוא מחזיק בשיא הזכיות של ספורטאי בריטי במדליות זהב, ומחזיק גם בשיא לכמות המדליות הכוללת.
כמו כן הוא מחזיק בשיא הזכיות במשחקים האולימפיים לרוכב אופניים.
בזכות הישגיו עוטר למפקד במסדר האימפריה הבריטית.
קני נישא בספטמבר 2016 ללורה טרוט, אף היא אלופת עולם ואלופה אולימפית ברכיבה.
ג'ייסי סאלס (במקור: Jacey Sallés; נולדה באוקטובר 1965) היא שחקנית אנגלייה, הידועה בעיקר מהופעתה בתפקיד רמונה רמירז בסדרת הטלוויזיה של רשת ITV "רגליים קרות".
היא שיחקה בסדרה המקורית, וחזרה לגלם את הדמות בפרק הסיום בסדרה המחודשת משנת 2016. עוד בשנת 2016 כיכבה בסדרה "הוליאוקס" בתפקיד חואניטה סלוודור מרטינז הרננדז דה לה קרוז.
בנוסף לעבודתה כשחקנית היא מורה ללימודי תקשורת, אנגלית ודרמה.
שנה שם שם באנגלית תפקיד 1998 הסיפורים המלוכלכים של מרגרט The Misadventures of Margaret פראני 2011 השכונה VS חייזרים Attack the Block אמא של ביגז
ג'ייסון סיגרס הוא כדורסלן עבר אמריקאי, ששיחק בעמדת הקלע ברוב מהלך הקרירה בצרפת ובישראל.
גובהו 1.93 מטרים ומשקלו 90 קילוגרם.
שיחק בעבר בקבוצות מדנמרק, משווייץ, מצרפת, מישראל ומקוריאה הדרומית.
סיגרס למד בתיכון סקייליין בדאלאס, טקסס, יחד איתו שיחק סי.
הוא שיחק כדורסל במכללת ניו מקסיקו ובאוניברסיטת אולבני שבניו יורק.
בשנה הראשונה שלו באולבני, דורג סיגרס במקום השמיני בקרב מובילי המחוז המזרחי כשהוא קולע 14.2 נקודות ושלישי באחוזי קליעה מקו העונשין עם 82.9%.
כמו כן הוא העמיד ממוצעים של 3.9 ריבאונדים ו-2.2 אסיסטים למשחק.
ב-27 במרץ 2007 נבחר סיגרס לחמישייה הראשונה של המחוז.
את הקרירה המקצוענית החל במדי באקן ברס מליגת העל הדנית בה שיחק 5 משחקים בלבד והעמיד בהם ממוצע של 25 נק', 4.6 ריבאונדים ו-4.2 אסיסטים.
בעונה הבאה עבר לשחק בבונקורט מליגת העל השווצרית בה העמיד ממוצאים של 17 נק', 3.2 ריבאונדים ו-3 אסיסטים.
בעונת 2009/10 חתם בליל מהליגה הצרפתית השנייה במדיה העמיד ממוצע של 18 נק', 4.6 ריבאונדים ו3.4 אסיסטים.
לאחר שעזב את ליל חתם לשנתיים רואן מטרופול בסקט גם היא מהליגה השנייה.
בעונה הראשונה בקבוצה העמיד 18.6 נק' ו-4.2 ריבאונדים ובעונה השנייה 18.5 נק' ו-4.1 רביאונדים.
לאחר מכן שב לעונה נוספת בליל בה העמיד ממוצאים של 18.1 נק' ו-4.5 ריבאונדים.
לקראת סיום העונה עבר לשטרסבורג IG מהליגה הבכירה והעמיד 10 נק' בממוצע בצמד משחקי הליגה ו-6.6 נק' ב-8 משחקים בפלייאוף.
בעונה הבאה, עונת 2013/14 שב סיגרס לליגה השנייה וחתם בבולזאק באסקט בה העמיד 13 נק' ו-3.7 ריבאונדים.
בעונה הבאה עבר לסן קנטן בה העמיד 14.4 נק' ו-3.6 ריבאונדים.
בעונת 2015/2016 שיחק בליגה הלאומית במדי הפועל גלבוע גליל, איתה זכה באליפות הליגה הלאומית והעפיל לליגת העל.
בעונה זו העמיד 19.7 נק' ו-4.1 ריבאונדים.
בעונת המשיך לשחק בהפועל גלבוע גליל, וזכה כשחקנה בפרס השחקן השישי של העונה בליגת העל.
באותה עונה קלע לזכות קבוצתו שני סלי ניצחון נגד מכבי תל אביב.
בעונה זו העמיד 17.1 נק' ו-4.3 ריבאונדים.
בסיום העונה שיחק לתקופה קצרה ברפובליקה הדמוניקנית במדי טיטנאס לייסי.
בעונת שיחק עבור מכבי ראשון לציון.
בעונה זו העמיד 14.3 נק' בממוצע.
בעונת 2018/2019 שיחק בקבוצת קויאנג אוריונס מליגת העל הקוריאנית.
בעונה זו העמיד 13.6 נק' ו-4.2 ריבאונדים ובמהלכה נפצע ושבר את ידו.
ב-9 בנובמבר 2019 חתם במדי הפועל חיפה מהליגה הלאומית בכדורסל וערך את הופעת הבכורה שלו יומיים לאחר מכן, במשחק ההפסד לקבוצתו לשעבר, גלבוע גליל, במסגרת גביע המדינה.
ביוני 2020, עם עלייתה לליגת העל בכדורסל, הפועל חיפה החתימה אותו לעונה נוספת.
בעונתו השנייה בקבוצה העמיד 15.3 נק' ו-3.3 ריבאונדים.
ב-30 באוגוסט 2021 חתם במדי מכבי עירוני רעננה מהליגה הלאומית בכדורסל.
בעונתו הראשונה בקבוצה העמיד 23.5 נק', 5.9 ריבאונדים ו-4.6 אסיסטיים.
לאחר סיום העונה חתם בקבוצה לעונה נוספת.
סיגרס נשוי ללטויה ואב לשלושה, בנו הבכור הוא כדורסלן יוטה ג'אז קיונטה ג'ורג'.
ג'ייסון לואיס סילבה הוא איש טלוויזיה, קולנוען, עתידן, פילוסוף ונואם ציבורי יהודי-אמריקאי ממוצא ונצואלי.
הוא ידוע בהנחיית התוכנית משחקי מוח בערוץ נשיונל ג'יאוגרפיק.
מטרתו היא להשתמש בטכנולוגיה כדי להלהיב אנשים מהפילוסופיה והמדע.
המגזין "האטלנטיק" מתאר את סילבה כ"טימותי לירי של עידן הווידאו הוויראלי".
סילבה, פרזנטור לשעבר ברשת Current TV, הוא מרצה בין-לאומי בנושאים כמו יצירתיות, רוחניות, טכנולוגיה ואנושיות, וכן כותב ומפיק של סרטים קצרים.
אמו, לינדה מישקין, היא אמנית ממוצא יהודי אשכנזי.
אביו, לואיס מנואל סילבה, התגייר, אך לדברי סילבה הם היו חילונים וחיו במשק בית "דומה יותר לסרט של וודי אלן" עם המון הומור ואהבה לאמנות ותיאטרון.
הוא אח לירדן סילבה ופאולינה סילבה.
בהשראת בית החשיש של צ'ארלס בודלייר, האובססיה של סילבה לעשיית קולנוע ותיעוד החלה כנער כאשר אירח בביתו "סלונים" כדי לדון ברעיונות.
הוידאו, ולא העט, הפך לדרכו המועדפת לזכור את מה שהוא מכנה "רגעים אקסטטיים" (ecstatic moment"s").
מבחינת סילבה, זה לא מספיק כדי "להרגיש" את החוויה.
רגעים אלה צריכים להיות "מסופרים בזמן אמת."
סילבה סיים תואר בקולנוע ופילוסופיה מאוניברסיטת מיאמי בקורל גייבלס, פלורידה.
הוא, יחד עם מקס לוגוורה, הפיק וכיכב בסרט התיעודי/מופע וידאו שכותרתו "מרקמים של עצמיות." הסרט הוא סרט קצר על נהנתנות ורוחניות, המבוסס על חיי סילבה ולוגוור במיאמי.
סרט תפס את תשומת לבם של מפיקים שחיפשו "מספרי סיפורים נלהבים".
סילבה מתגורר כיום בעיר ניו יורק.
סילבה מתאר את עצמו כ"נרקומן של פליאה" ופילוסוף ביצועי, מונח ששמע לראשונה באתר בשם "קולקטיב החלל" מאת רנה דאלדר.
הוא משתמש בטלוויזיה, במדיה מקוונת ובהרצאות כדי לחלוק את השקפותיו.
לדוגמה, בסרטון The Mirroring Mind, סילבה "בוחן את התודעה האנושית ואת יצירת התודעה ההיא באמצעות התייחסות עצמית."
כדובר פעיל ופורה, סילבה דיברה בפסטיבל רעיונות הכלכלנים של גוגל, ועידת DLD Digital Life Design היוקרתית במינכן,, TEDGlobal, ועידת הסינגולריות, ועידת PSFK , ופסטיבל הרעיונות המסוכנים.
ב-TEDGlobal ביוני 2012, העלה ג'ייסון סרטון קצר בשם "פתיחות קיצונית".
בספטמבר 2012, סילבה הציג את הסרט "פתיחות קיצונית" בתוכנית הפתיחה בוועידת Microsoft TechEd Australia.
פתיחות רדיקלית הופיעה גם במצגתו בכנס La Ciudad de las Ideas ב-10 בנובמבר 2012.
בספטמבר 2012 הוא הציג את "אנחנו האלים עכשיו" בפסטיבל הרעיונות המסוכנים.
משנת 2005 עד 2011 סילבה היה פרזנטור ומפיק ברשת current TV של אל גור.
בשנת 2013 סילבה ואמן האשליות אפולו רובינס החלו להנחות את התוכנית משחקי מוח בערוץ נשיונל ג'יאוגרפיק.
התוכנית בוחנת את המוח באמצעות משחקים אינטראקטיביים המתבוננים בתפיסה, קבלת החלטות ודוגמאות, כמו גם באיזו קלות ניתן לשטות במוח.
מומחים בפסיכולוגיה, מדע קוגניטיבי ומדעי המוח מופיעים בתוכנית, כפי שמצהיר סילבה, "כדי לוודא שאנחנו עושים את המדע כמו שצריך", וקבע שיא של נשיונל ג'יאוגרפיק בתור ההשקה עם דירוג הרייטינג הגבוה ביותר בסדרה בתולדות הערוץ.
"החוויה של להיות מרומה או להיות מולך שולל או להיות מודע לחסרונות הופכת אתכם לסקרנים.
זה גורם לך קצת לקום מהמושב שלך ולחשוב "איך זה עבד?""- ג'ייסון סילבה.
בשנת 2017 הנחה את הסדרה "מסע האנושות" בערוץ נשיונל ג'יאוגרפיק.
הסדרה בוחנת את ראשית האנושות וחוזרת כל הדרך להתחלה, ומשם מתחקה אחר החידושים שהפכו אותנו לחברה המודרנית.
הסדרה כוללת 8 פרקים של כ-45 דקות כל אחד.
רק עונה אחת אושרה נכון להיום.
ב־15 באוגוסט 2012 הוא הופיע ב-תוכנית הבוקר של רשת CBS.
ב־24 בספטמבר 2012 הוא הופיע בתוכנית Q&A האוסטרלית של רשת ABC.
הוא הופיע גם כאורח בעונה 2 של StarTalk.
במאי 2013, ג'ייסון החל לעבוד עם "Shots of Awe", ערוץ יוטיוב ב-Discovery Digital Networks TestTube, כשהוא מגיש מדי שבוע "מיקרו-דוקומנטריסטים" על יצירתיות, חדשנות, טכנולוגיה מעריכית, עתידנות, מטאפיזיקה, אקזיסטנציאליזם והמצב האנושי.
זולטן איסטוון, עורך ההופינגטון פוסט, כתב כי Shots of Awe הוא תערובת של פילוסופיה ואמנות ופופולרית מאוד בקרב הדור הצעיר.
באוקטובר 2013, הוא הופיע ביוטיוב עבור מעבדת הביון המלאכותי של גוגל ונאס"א.
הוא הופיע פעמים רבות כאורח בפודקאסט של ג'ו רוגן חוויה.
ב־18 במרץ 2014, הוא התארח בפרק של SourceFed's Tabletalk.
ב־13 בדצמבר 2017 הוא הופיע כמארח אורח באפליקציית הטריוויה HQ.
סילבה הוצג ב"אטלנטיק ", האקונומיסט, Vanity Fair פורבס,מגזין Wired, ורבים אחרים.
בשנת 2011 הוא הפך לעמית במכון המציאות ההיברידית, ובחן את הסימביוזה בין אדם למכונה.
סרטוATTENTION: The Power Immersive of Cinema היה חלק מהתערוכה 'KINO und der kinamatografische Blick' ('סינמה והמבט הקולנועי'), שהתקיימה בין התאריכים 20 במרץ - 2 ביוני 2013, ב-MEWO Kunsthalle בממינגן שבגרמניה.
בשנת 2014 שימש סילבה כיועץ לתחרות של ערוץ נשיונל ג'יאוגרפיק.
"צומת דרכים קריטיות" בכנס TEDGlobal 2012 "פתיחות רדיקלית" באדינבורו סקוטלנד (יוני 2012).
"פתיחות רדיקלית" בפסטיבל התקשורת של צייטגייסט 2012, לוס אנג'לס, קליפורניה, עם ג'יימס קרומוול ורוטגר האוור.
ג'ייסון סילבה: טכנולוגיות של שקיעה במחשבות, פסטיבל הסרטים של "Tribeca Future of Film Series", ניו יורק, ניו יורק (2014).
"חדשנות וחשיבה אחרת" בסדרת ההרצאות של רוקוול, אולם הופעות קלן, אוניברסיטת יוסטון (אוקטובר 2015).
נאום פתיחה בכנס LiNC'16 (ועידת רשת ליתיום), סן פרנסיסקו, קליפורניה (יוני 2016).
נאום פתיחה ב-Teradata Partners 2017 מושב כללי, 25 באוקטובר 2017, אנהיים, קליפורניה.
ג'ייסון ויקטור סמית' הוא כדורסלן אמריקאי, המשחק בעמדות הפאוור פורוורד והסנטר.
ממוצעיו הכוללים לאורך 11 עונותיו בליגת ה-NBA הם 6.1 נקודות ו-3.4 ריבאונדים למשחק.
סמית' נולד בעיר גרילי שבקולורדו, ובשנת 2004 החל ללמוד באוניברסיטת המדינה של קולורדו.
ב-3 עונותיו בקבוצת הכדורסל של האוניברסיטה העמיד ממוצעים של 14.7 נקודות, 7.9 ריבאונדים, 2.0 אסיסטים ו-1.7 חסימות למשחק, אך באף אחת מהעונות לא העפילה הקבוצה לטורניר אליפות המכללות.
בדראפט ה-NBA 2007 נבחר סמית' בבחירה ה-20 על ידי מיאמי היט, ומיד הועבר בטרייד לפילדלפיה 76' בתמורה לדקוואן קוק ובחירת דראפט עתידית.
בעונת הרוקי שלו קלע סמית' 4.5 נקודות בממוצע למשחק, כשחקן ספסל.
בקיץ 2008 סבל מקרע ברצועה הצולבת הקדמית, בגינו נאלץ להחמיץ את כל עונת .
בספטמבר 2010 הועבר עם וילי גרין בטרייד לניו אורלינס הורנטס, בתמורה לדריוס סונגאילה וקרייג בראקינס.
לאורך עונת פתח בכמחצית ממשחקי קבוצתו, וקבע שיא קריירה של 9.9 נקודות בממוצע למשחק.
ב-7 באפריל 2012 קלע סמית' שיא קריירה למשחק של 26 נקודות, בניצחון קבוצתו מול מינסוטה טימברוולבס.
בשתי העונות הבאות המשיך להציג יכולת טובה, עם 8.8 נקודות למשחק, אולם שותף ב-82 משחקים בסך הכול (מתוך 164) בשל פציעות בעצם השכם ובברך.
לקראת עונת חתם על חוזה בניו יורק ניקס, ולאורך עונתו היחידה בקבוצה שותף בכל המשחקים וקלע 8.0 נקודות בממוצע למשחק.
ביולי 2015 חתם על חוזה לעונה אחת באורלנדו מג'יק.
ביולי 2016 חתם על חוזה ל-3 עונות בוושינגטון ויזארדס, בסך כ-16 מיליון דולר.
בעונת העפיל עם הוויזארדס לחצי גמר האזור המזרחי, לראשונה בקריירה, כמחליפם מהספסל של מרצ'ין גורטאט ומרקיף מוריס.
בעונה העוקבת שותף ב-33 משחקים בלבד, על אף שהיה כשיר לשחק.
בעונת שיחק לתקופות קצרות עבור הוויזארדס (12 משחקים), מילווקי באקס (6 משחקים) וניו אורלינס (שני משחקים), בטרם שוחרר מהפליקנס במרץ 2019.
ג'ייסון אנדרסון-אטלי קרואו הוא פוליטיקאי ומשפטן אמריקאי המכהן כחבר בית הנבחרים של ארצות הברית מטעם מחוז הקונגרס השישי של מדינת קולורדו, מאז 2019. מחוז קונגרס זה, השוכן במרכז קולורדו, מכיל בשטחיו פרוורים אחדים של בירת המדינה דנוור, בהם אורורה, סנטניאל, ת'ורנטון וליטלטון.
קרואו מכהן בתפקיד מטעם המפלגה הדמוקרטית.
קרואו נולד במדיסון, בירת מדינת ויסקונסין, בשנת 1979. ב-2009 השלים לימודי תואר ראשון באוניברסיטת ויסקונסין–מדיסון ולימודי תואר שני במשפטים באוניברסיטת דנוור.
קרואו הוא יוצא יחידת הריינג'רס של צבא ארצות הברית.
הוא שירת שלושה סבבי לחימה בעיראק ובאפגניסטן.
הוא השתתף בקרב סאמאווה (Samawah) ב-2003 כמפקד מחלקה בדיוויזיה המוטסת ה-82. על פעולותיו במהלך הקרב עוטר בכוכב הארד.
קרואו כיהן במועצה לענייני חיילים משוחררים של קולורדו בשנים 2009–2014. לאחר שירותו בצבא ארצות הברית, החל לעבוד במשרד עורכי הדין "הולנד והרט".
ב-17 באפריל 2017, הודיע קרואו על כוונתו להתמודד על ייצוג מחוז הקונגרס השישי של קולורדו בבית הנבחרים של ארצות הברית.
בבחירות המקדימות שנערכו במפלגה הדמוקרטית ניצב בפני איש העסקים הפרוגרסיבי לוי טילמן, עליו גבר בסופו של דבר.
ביום הבחירות הכלליות ניצח קרואו את יריבו מועמד המפלגה הרפובליקנית וחבר בית הנבחרים המכהן מייק קופמן, ב-6 בנובמבר 2018. קרואו גרף 54% מקולות הבוחרים וזכה בשניים מתוך שלושת מחוזות קולורדו התחומים בשטחי מחוז הקונגרס.
הוא הדמוקרטי הראשון שמייצג מחוז זה מאז הוקם בראשית שנות ה-80 של המאה ה-20.
קרואו הביע תמיכה במיסוד רפורמה בבקרה על כלי נשק במהלך מסע הבחירות שלו לבית הנבחרים.
ב-28 בפברואר 2019 הוא הצביע בעד "חוק בדיקות הרקע הדו-מפלגתי" לאחר שנתן, בין היתר, את חסותו להצעת החוק.
אם הצעת החוק תתקבל בסנאט של ארצות הברית, היא תחייב מוכרי כלי נשק לל רישיון לבצע בדיקות רקע ללקוחותיהם.
קרואו הוסיף לתת את חסותו ל"חוק האיסור על נשקי תקיפה", אשר שם פעמיו להגבלת הגישה לאקדחים שנחשבים "נשק תקיפה".
ב-23 בספטמבר 2019, נמנה בין שבעה חברי בית הנבחרים שכתבו מאמר דעה ב"וושינגטון פוסט" בו הביעו את תמיכתם בפתיחת הליך הדחה נגד נשיא ארצות הברית דונלד טראמפ.
בראיונות לעיתונות גרס קרואו כי חשוב שהליך ההדחה יישאר ממוקד ויתנהל ביעילות.
ב-15 בינואר 2020 נבחר קרואו כאחד משבעה מנהלי ההדחה שהציגו את תיק הליך ההדחה נגד הנשיא במהלך משפטו בפני הסנאט האמריקאי.
שאר מנהלי ההדחה היו אדם שיף, ואל דמינגס, ג'רלד נדלר, זו לופגרין, חאקים ג'פריס וסילביה גרסיה.
ג'ייסון קופ הוא שחקן קולנוע וטלוויזיה דרום אפריקאי.
הוא כיכב ושיחק בתפקידים רבים.
הוא התפרסם כששיחק בסרט המדע בדיוני, מחוז 9 שהיה מועמד לפרס האוסקר לשנת 2009.
בשנת 2004 שיחק בעונה השנייה של תוכנית הקומדיה "The Pure Monate Show"".
בשנת 2008 גילם את דמותו של האוורד וויבר במיני סדרה "אלה בלו".
מאז 2010 הוא שיחק גם ככתב שטח בתוכנית החדשות הסאטירית "חדשות הלילה עם לויסו גולה".
בסרט מחוז 9 שיחק קופ במגוון דמויות.
הוא גם גילם את דמותו של גריי בראדנאם, אחד המספרים של הסרט, וסיפק את רוב תפקידי הקריינות בסרט.
בשנת 2010 שיחק בסרט הדרום אפריקני, "ספאד", לצד השחקן הוותיק ג'ון קליז.
בשנת 2012 היה לקופ תפקיד משני בסרט "DREDD 3D" כאחד הבריונים שנהרגו במהלך רצף ההקדמה של הסרט.
בשנת 2015, הוא שיחק בסרטו של ניל בלומקאמפ, "צ'אפי".
2012 - "בנות ים: הגופה שנמצאה"(סרט תיעודי בטלוויזיה) - ד"ר רודני וובסטר
2009 - "מחוז 9" - גריי ברדנאם / כתב הראשי / כריסטופר ג'ונסון
2008 - "אלה בלו"(סדרת טלוויזיה) - הווארד וויבר
ברינגטון דוואן הנדריקס , הידוע בשם הבמה ג'ייפג מאפיה (JPEGMafia), הוא ראפר, זמר ומפיק מוזיקלי אמריקאי.
הנדריקס פיתח עניין בהפקת מוזיקה בגיל 15, והחל להפיק לאחר שלמד כיצד לדגום.
הוא סימן את קניה וסט, אול' דירטי באסטרד, ת'רובינג גריסטל, אם אף דום, ליל בי, ספייס-גוסט-פורפ, צ'יף קיף, הנסון, אייס קיוב, ריק רובין, קמ'רון ובקסטריט בויז כהשפעותיו המוזיקליות.
במהלך שירותו הצבאי ביפן, הפיק וכתב מוזיקה תחת הכינוי "דבון הנדריקס".
בשנת 2015 עבר לבולטימור, שם החל ליצור מוזיקה תחת הכינוי ג'ייפג מאפיה.
באפריל 2015 הוציא את המיקסטייפ הראשון שלו, Communist Slow Jams.
כעבור חודש בלבד, הוציא מיקסטייפ נוסף בשם Darkskin Manson, שנוצר בהשראת מחאות פרדי גריי שהתרחשו בבוטלימור כשעבר לשם.
לאחר מספר מיקסטייפים, בפברואר 2016 הוציא את אלבום הבכורה שלו, Black Ben Carson, באמצעות דת'בומב ארק.
באלבום סאונד קשה ומעוות יותר מהפרויקטים האחרים שלו.
ארבעה חודשים לאחר מכן, הוציא מיני-אלבום משותף עם הראפר פריקי בשם The 2nd Amendment.
על מנת לעבוד על אלבום האולפן הבא שלו, עבר הנדריקס מבולטימור ללוס אנג'לס.
בינואר 2018 הוציא את אלבום האולפן השני שלו, Veteran.
האלבום זכה לשבחי הביקורות הנרחבים ודורג ברשימות סיכום שנה שונות.
ב-13 באוגוסט 2019 הוציא את הסינגל המוביל מתוך אלבומו השלישי, "Jesus Forgive Me, I Am a Thot".
בנוסף, הוא קידם את האלבום על ידי העלאת סדרת הפעלות האזנה לערוץ היוטיוב שלו, שם חבריו דנו והגיבו לאלבום.
ב-13 בספטמבר 2019 יצא האלבום, שנקרא All My Heroes Are Cornballs, וזכה להערכה ביקורתית.
האלבום היה לאלבומו הראשון שהגיע למצעדי האלבומים, תוך שהגיע למקום ה-105 במצעד הבילבורד 200.
ג'ייסון תומאס סמית' הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השמיני של מדינת מיזורי, ברציפות מאז יוני 2013. סמית', חבר המפלגה הרפובליקנית, מייצג מחוז קונגרס המשתרע על רוב דרום-מזרח מיזורי.
טרם היבחרו לקונגרס היה חבר בית הנבחרים המדינתי של מיזורי בשנים 2005–2013.
אביו ביל היה מכונאי כלי רכב וכומר, ואמו מרי עבדה בתאגיד "Briggs & Stratton" ועסקה בגידול כלבים.
בשנת 1998 השלים את לימודיו התיכוניים בבית הספר התיכון סיילם.
בגיל 20 קיבל סמית' שני תארים אקדמיים מאוניברסיטת מיזורי: תואר ראשון בכלכלה חקלאית ותואר ראשון נוסף במנהל עסקים.
במהלך לימודי המשפטים שלו באוניברסיטת אוקלהומה סיטי, היה חבר הסנאט של התאחדות הסטודנטים מטעם בית הספר למשפטים, ואף היה סגן נשיא בהתאחדות.
במרוצת השנים היה לסוכן נדל"ן מורשה, וייסד בית עסק קטן המתמחה בהשקעות ופיתוח נכסים.
בשנת 2004 השלים לימודי תואר שני במשפטים.
לאחר שצלח את בחינות לשכת עורכי הדין של מיזורי ב-2004, עסק סמית' בעריכת דין במשרד עורכי דין מקומי שבעיר קובה שמיזורי, והמשיך לנהל את עסקיו הקטנים לצד החווה החקלאית של משפחתו, אותה רכש כסטודנט למשפטים.
החווה, השוכנת בסמוך לעיר סיילם, נמצאת בבעלות משפחתו במשך ארבעה דורות.
בשלב זה הוא היה בעלים משותף של העסק לגידול כלבים שניהלה אמו.
סמית' חבר ותיק באיגוד הרובאים הלאומי וצייד נלהב.
הוא חבר בקהילות דתיות המשתייכות לזרם הפנטקוסטליזם ונשיא הארגון הלאומי FFA (National FFA Organization) בסיילם.
לאחר שהתפטר פרנק ברניץ מבית הנבחרים של מיזורי ב-2005, התמודד סמית' להחליפו כנציג מחוז הבחירה ה-150 שכיסה חלקים מהמחוזות דנט, פלפס, קרופורד וריינולדס.
סמית' גבר על בובי סימפסון, מועמד המפלגה הדמוקרטית, ביחס של 44%–54%.
בגיל 25 היה סמית' בקושי מבוגר דיו כדי להיות חבר בבית המחוקקים המדינתי, והיה לחבר הצעיר ביותר בבית הנבחרים של מיזורי.
במהלך שנתו הראשונה היה עוזר סגן מצליף הרוב וישב בוועדות המשפט, ההקצבות, החינוך והחקלאות.
מאז נבחר מחדש לתקופות כהונה נוספות פעמים אחדות, ובשנים 2010 ו-2012 התמודד ללא התנגדות מצד המפלגה הדמוקרטית המקומית.
סמית' התמודד אל בית הנבחרים של ארצות הברית במחוז הקונגרס השמיני של מיזורי לאחר שנציגת המחוז המכהנת, ג'ו אן אמרסון, התפטרה מהקונגרס כדי לקבל את תפקיד מנכ"לית האגודה השיתופית הלאומית-חקלאית לחשמל.
לאחר שנבחר על ידי הוועד המנהל של המפלגה הרפובליקנית המקומית שכן מדובר היה בבחירות מיוחדות, ניצב סמית' בפני סטיב הודג'ס, המועמד הדמוקרטי, לצד מועמדים אחרים מהמפלגה הליברטריאנית וממפלגת החוקה.
ב-4 ביוני 2013 הוא גרף 67.14% מקולות הבוחרים והושבע לתפקיד באותו היום.
ב-17 בינואר 2019 צעק סמית' במליאת בית הנבחרים "חזרו לפוארטו ריקו!" אל עבר חברי קונגרס דמוקרטים בשעה שטוני קארדנאס ישב בראש הישיבה.
מאוחר יותר הבהיר את דבריו והתנצל בפני קארדנאס והצהיר כי התבטאותו התייחסה לביקור בפוארטו ריקו שערכו באותם ימים חברי קונגרס אחדים, בהם קארדנאס, ולא הייתה כוונה להתייחס למוצא אתני.
ג'ייסון ראלף הוא שחקן ומפיק תיאטרון אמריקאי.
ג'ייסון ראלף נולד בוסט פאלם ביץ', פלורידה.
הוא גדל במקיני, טקסס, עיר מחוץ לדאלאס, ולמד בתיכון מקיני, שם הוא סיים את לימודיו בשנת 2004. הוא למד משחק במכללת קולין במחוז קולין, טקסס ולאחר מכן למד באוניברסיטת המדינה של ניו יורק בפרצ'ס שם סיים תואר ראשון בשנת 2010.
בשנת 2010 הקים יחד עם חבריו מהאוניברסיטה את חברת התיאטרון בשם Strangemen Theatre Company, כיום Strangemen & Co.
כמנהל אמנותי בחברה שלו, Strangemen הפיק כמה הצגות, כולל ההפקה שזכתה בפרס אובי "The Woodsman", מאת ג'יימס אורטיז ואדוארד וו.
בשנות ה-2010, הפיקו בחברה הפקות וסדנאות באוף ברודוויי של "בת הים הקטנה", "משלוח חינם", "On the Head of a Pin", "The Woodsman", ו-"Bernie and Mikey's Trip To the Moon", וכן פסטיבל תיאטרון שנתי.
בין השנים 2015–2018 הם הפיקו סדנאות שונות באולם הגילדה במזרח המפטון.
החל משנת 2018, ראלף משמש כמנהל האמנות של החברה ובחלק מההצגות אף שיחק.
בשנת 2011, הוא השתתף בשני פרקים בסדרת הנעורים "אחת שיודעת".
ב-2013, הוא התארח בפרק בסדרה "סמאש".
ב-2014 שיחק בסרט הדרמה הקומית "אובססיבי כלפייך" לצד מאניש דאיאל, רייצ'ל ברוסנהאן ותומאס מקדונל.
באותה שנה, הוא גילם את איאן תומפסון בסרט "שנה קשוחה מאוד" וכיכב בפרק הפיילוט של סדרת הטלוויזיה "Looking".
בשנת 2015 שיחק בתפקיד האריסון דלטון, בנו של הנשיא דלטון בסדרת הטלוויזיה של CBS, "מזכירת המדינה" וכמייק ויקרי בסדרת הטלוויזיה "Aquarius".
הוא גם גילם את סטן בסדרת הטלוויזיה "מנהטן".
באותה שנה, הוא לוהק לתפקיד קוונטין קולדווטר, התפקיד הראשי בסדרת דרמת הפנטזיה "הקוסמים".
הוא כיכב בסדרה עד שנת 2019.
בשנת 2018, הוא שיחק את דמותו של ג'ייק בסדרה "יאנגר".
בשנת 2021, הוא התארח בשני פרקים בסדרה "גברת מייזל המופלאה".
בשנת 2021 לוהק לתפקיד מרכזי בסדרה "שלוש נשים" של רשת שואוטיים המבוסס על ספרה באותו שם מאת הסופרת והעיתונאית ליסה טדאו.
בשנת 2018 דווח כי ראלף התחתן עם השחקנית רייצ'ל ברוסנהאן, אך ברוסנהאן חשפה מאוחר יותר בתחילת 2019 שהם נשואים כבר "במשך שנים" לפני שהקשר ביניהם הפך לציבורי.
שניהם השתתפו בטקס פרסי גלובוס הזהב ב-2019, שם הודתה לו במהלך נאום קבלת הפרס שלה.
שנה סרט תפקידהערות 2013 Brightest Star גרי 2014 I'm Obsessed with You ג'ייק בירנבאום שנה קשוחה מאוד איאן תומפסון 2015 Those People סבסטיאן2016 Stereotypically You בראד 2020 אני חושבת לגמור עם זה חבר של איבון
טיילור גראדו הידועה יותר בשם הבמה שלה, ג'ייסי ג'יין היא מתאבקת אמריקאית, המופיעה בארגון ההיאבקות WWE, בתוכנית NXT, שבו היא אלופת הנשים של NXT.
היא החלה את הקריירה שלה תחת שם הבמה אייברי טיילור.
תחת שם הבמה אייברי טיילור, היא ערכה את קרב הבכורה שלה בקריירה ב-30 במאי 2018 עבור ארגון ההיאבקות American Combat Wrestling (ACW).
במהלך שהותה בזירת ארגוני ההיאבקות העצמאיים, היא הייתה שלוש פעמים אלופת נשים, כאשר פעמיים היו בארגון ACW ופעם אחת ב-WXW.
ג'יין ערכה את הופעת הבכורה הטלוויזיונית שלה ב-23 בספטמבר בפרק של התוכנית NXT, כאשר היא השתתפה בקרב באטל רויאל אשר קבע את זהות הטוענת לכתר לאליפות הנשים של NXT, שבסופו קנדיס לאריי ניצחה.
בפברואר 2021, נודע שגראדו חתמה על חוזה ב-WWE.
מעתה ואילך, היא השתמשה בשם במה חדש, ג'ייסי ג'יין וערכה הופעת בכורה מחודשת ב-20 ביולי בפרק של התוכנית NXT, בקרב שבו הפסידה לפרנקי מונייה.
בחודש ספטמבר של אותה השנה, היא הצטרפה לקבוצת טוקסיק אטרקשן, שהונהגה על מנדי רוז וכללה את ג'יג'י דולין.
ב-28 בספטמבר בפרק של התוכנית NXT 2.0 אשר שימשה כגרסת התוכנית של המותג המחודש שעבר "מתיחת פנים", ג'יין ודולין איתגרו את איאו שיראי וזואי סטארק לקרב על חגורות אליפות זוגות הנשים של NXT של האחרונות, קרב שבו הן לא צלחו במשימתן.
בפרק הספיישל NXT Halloween Havoc, שנערך ב-26 באוקטובר, ג'יין ודולין ניצחו את איאו שיראי וזואי סטארק ואת אינדי הארטוול ופרסיה פירוטה בקרב זוגות סולם משולש וכתוצאה מכך הפכו לאלופות זוגות הנשים החדשות של NXT.
בפרק הספיישל Vengeance Day, שנערך ב-15 בפברואר, ג'יין ודולין הגנו בהצלחה על אליפות הזוגות מול הארטוול ופירוטה.
במופע המקדים לאירוע NXT Stand & Deliver, ג'יין ודולין הפסידו את חגורות האליפות לדקוטה קאי וראקל גונזלס בשל הפרעה מצידה של וונדי צ'ו, הפסד שקטע תקופת כהונה של 158 ימים.
בפרק הספיישל החגיגה האמריקאית הגדולה, שנערך ב-5 ביולי, ג'יין ודולין הפסידו את חגורות האליפות לרוקסן פרז וקורה ג'ייד.
ב-19 באוגוסט 2022 בפרק של התוכנית סמאקדאון, ג'יין ערכה את הופעת הבכורה שלה ברוסטר הראשי ביחד עם ג'יג'י דולין כמשתתפות בטורניר הזוגות אשר קבע את אלופות זוגות הנשים החדשות של ה-WWE.
בפרק הספיישל NXT New Year's Evil, שנערך ב-10 בינואר 2023, ג'יין ודולין הוכתרו כמנצחות בקרב הבאטל רויאל של 20 מתאבקות לאחר שהדיחו זו את זו בו זמנית, דבר שהעניק לכל אחת מהן את ההזדמנות להתמודד על אליפות הנשים של NXT נגד רוקסן פרז בקרב משולש באירוע NXT Vengeance Day.
ג'יין התמודדה מול דולין בקרב יחידים בפרק הספיישל Roadblock, שהתקיים ב-7 במרץ ובו ג'יין הייתה בצד המפסיד.
השתיים התמודדו זו מול זו פעם נוספת ב-2 במאי בקרב שבו ג'יין הצמידה לניצחון את דולין.
הפיוד בין השתיים הגיע לקיצו ב-30 במאי בפרק של התוכנית NXT, כשדולין ניצחה את ג'יין בקרב כלוב מרובה נשקים.
אליפות הנשים של ACW (פעמיים)
טורניר מועמדות לכתר לאליפות הנשים של ACW (2018)
PWI דירג אותה במקום ה-49 מתוך 150 המתאבקות הטובות ביותר לשנת 2022
אליפות הנוקאאוטס של TNA (פעם אחת)
אליפות הנשים של WXW (פעם אחת)
אליפות הנשים של NXT (פעם אחת, נוכחית)
אליפות זוגות הנשים של NXT (פעמיים) - עם ג'יג'י דולין
ג'ייסון בריאן קרטר הוא שחקן אנגלי, שידוע בזכות תפקידו כמרקוס קול בסדרת המדע בדיוני "בבילון 5".
גילם גם את שלמה הצעיר בסרט הקולנוע "המלך דוד" משנת 1985. תפקידים נוספים כוללים הופעות אורח בסדרות "נחש צפע", "בוורלי הילס 90210", "מפגשים מהסוג האישי" ו"מכושפות".
ג'ייסון ריינולדס הוא סופר אמריקאי של רומנים ושירה לנוער.
ריינולדס נולד בשנת 1983 בוושינגטון די.
סי., הוא גדל באוקסון היל, מרילנד.
לאחר שסיים את לימודיו התיכוניים, הוא השלים את לימודיו באוניברסיטת מרילנד, שם רכש תואר ראשון באנגלית.
ריינולדס עבר לברוקלין עם חברו מהלימודים ג'ייסון גריפין והחל לפרסם אוספי שירה בעודו מתפרנס כמוכר בחנות ספרים.
הוא פרסם את הרומן הראשון שלו, When I Was The Greatest, בשנת 2014, ולאחר מכן הוציא 3 אוספי שירה, ספר זיכרונות, רומן גרפי ועוד 9 רומנים, רובם לבני נוער.
הוא מתמקד בחייהם הקשים של בני נוער שחורים שגדלו בשנות ה-80 וה-90.
פעמיים הגיע לגמר של פרס הספר הלאומי וזוכה בפרס סנטרו בשנת 2018 על "גוסט", יצירותיו נמכרו ביותר מ-2.5 מיליון עותקים.
ג'ייסון קנלה הוא שחקן אמריקאי , הידוע בעיקר בזכות תפקידו באופרת הסבון "צעירים חסרי מנוח".
קנלה נול בהייליה, במחוז מיאמי-דייד, פלורידה ב-25 באפריל 1992, להורים קובנים ליזט והריברטו קנלה.
יש לו שלושה אחים גדולים יותר, בהם השחקן והזמר ג'נקרלוס קנלה.
הוא למד משחק במכון לי סטרסברג לתיאטרון ולקולנוע בניו יורק ובשנת 2015 עבר להתגורר בלוס אנג'לס.
בשנת 2010 שיחק לראשונה בטלנובלה "Dónde Está Elisa?" לצדה של קתרין סיאצ'וקה שם גילם את סנטיאגו רינקון.
הסדרה שודרה ברשת הטלוויזיה האמריקאית"טלמונדו".
קנלה ערך את הופעת הבכורה שלו באנגלית ב-2016 בסדרה "פיץ'".
בינואר 2018, פורסם במגזין Soap Opera Digest שקנלה לוהק לתפקיד ארתורו רוזלס באופרת הסבון, "צעירים חסרי מנוח".
בשנת 2022 הופיע במחזמר של ברודוויי, "On Your Feet!" שם גילם את אמיליו אסטפן.
בשנת 2023 לוהק קנלה לתפקיד במיני סדרת הטלוויזיה "פאלם רויאל".
+שנהסרטתפקידהערות2015Camino סבסטיאןSingle in South Beachפבלו2018Make Love Great Againדייגו2019אם זו אהבה (אנ')מלצר2025Stay Safeפטריסיו דילון
+שנהסדרהתפקידהערות2010Dónde Está Elisa?סנטיאגו רינקון85 פרקים2013הגליידס (אנ')בראדפרק: "Yankee Dan"2014Cosita lindaחוסה קרלוס מרינה "קאצ'ו"טלנובלה 2016פיץ' (אנ')עומאר רובלס2 פרקיםRuta 35, la válvula de escapeרונלד סנדובלתפקיד אורח2018–2021צעירים חסרי מנוחארתורו רוזלס114 פרקים2021הטירוןסזאר מדריגל3 פרקים2024–הווהפאלם רויאלאדי6 פרקים
ג'ייסון קון הוא שחקן פוקר אמריקאי אשר זכה בשני צמידי אליפות העולם בפוקר ובשנים עשר גביעי סבב טריטון, ונכון לספטמבר 2025 ממוקם במקום השלישי בכל הזמנים בזכיות מטורנירים.
קון בעל תואר שני בכלכלה ומנהל עסקים מאוניברסיטת וסליאן שבוירג'יניה המערבית, שם השתתף בקבוצת הריצה של האוניברסיטה כאצן 100 ו-200 מטר.
לאחר שנפצע ולא היה יכול להתחרות יותר, חברו לחדר לימד אותו פוקר.
ב-2010 קון החל לשחק בטורנירים במסגרת אליפות העולם בפוקר ובשנתו הראשונה סיים פעמיים בכסף, בשני טורנירים בעלי עלות כניסה של 2,000 דולר.
ב-2012 הגיע לראשונה לשולחן גמר בטורניר במסגרת הסבב, כאשר סיים במקום השני בטורניר Heads-up משולב טקסס הולדם ואומהה הולדם.
ב-2016 זכה לראשון בפרס בשווי מיליון דולר או יותר בטורניר אחד, כאשר ניצח בטורניר המרכזי של סבב SHRPO בפלורידה, וזכה במיליון דולר.
את זכייתו הגדולה ביותר עשה ב-2018 כאשר ניצח בטורניר Short Deck במונטנגרו, כחלק מסבב טריטון, וזכה בפרס של 3.6 מיליון דולר.
ניצחון זה היה זכייתו הראשונה בגביע סבב טריטון, ובהמשך זכה בסך של 11 גביעים, והוא במקום הראשון של זוכי הגביעים של הסבב.
במשך שנים רבות נחשב לשחקן הפוקר הטוב בעולם שעדיין לא זכה בצמיד אליפות העולם בפוקר, עד שב-2021 זכה בטורניר Heads-up במסגרת הסבב, בעל סך כניסה של 25 אלף דולר ובפרס של 244 אלף דולר.
נכון לספטמבר 2025, קון זכה בסך של כ-68.2 מיליון דולר מטורנירי פוקר, כשמתוכם כ-5.2 מיליון דולר בסבב אליפות העולם ו-35.2 מיליון דולר בסבב טריטון, והוא במקום השלישי בכל הזמנים בזכיות מטורנירים.
ג'ייסון רוטנברג הוא מפיק טלוויזיה, תסריטאי ובמאי אמריקאי, הידוע בעיקר מעבודתו בסדרת הטלוויזיה "100".
בשנת 2009, רשת CW הזמינה פיילוט בשם "פוליטיקת הגוף" ("Body Politic") שיצרו רוטנברג וביל רובינסון.
הפרויקט נמכר במקור ל-The WB בנובמבר 2005 על ידי אולפני ABC (שנקראו אז Touchstone Television).
עם זאת, התוכנית לא הופיעה בלוח השידורים של CW לסתיו בתחילת 2009, וב-21 במאי 2009, בראיון עם דון אוסטרוף, מנכ"לית CW הצהירה כי עדיין לא הוחלט לגבי שידורה של התוכנית.
לבסוף, ב-4 באוגוסט 2009, אוסטרוף הודיעה כי הפרויקט לא ישודר ברשת CW.
לאחר ש-CW לא בחרו בפיילוט, רוטנברג ורובינסון ניסו לקדם את הסדרה הפוטנציאלית ברשתות אחרות, כולל NBC ו-ABC.
דווח כי NBC אהבה את מה שראתה, אך היא החליטה לא לשדר אותה וכי ABC שקלה לשדר את הסדרה בהמשך השנה.
בסופו של דבר, אף אחד לא שידר את הסדרה.
אף על פי שהסדרה לא שודרה, הביקורות היו חיוביות לגבי הפיילוט שהוצג.
ב-9 במאי 2013, הוכרז כי CW הזמינה את הסדרה "100", שפותחה על ידי רוטנברג ומבוססת על הרומן הראשון בסדרת הספרים באותו שם מאת קאס מורגן.
הסדרה עלתה לאוויר ב-19 במרץ 2014, ונצפתה על ידי כ-2.7 מיליון צופים אמריקאים.
הסדרה נחשבת לתוכנית הנצפית ביותר ב-The CW מאז 2010, יחד עם הסדרה "חיים בלתי צפויים".
באתר Rotten Tomatoes, שבעים ושניים אחוזים מהמבקרים סיפקו ביקורת חיובית על העונה הראשונה של הסדרה.
באתר Metacritic, העונה הראשונה קיבלה ציון של 63 מתוך 100 נקודות.
העונה השנייה עלתה לראשונה ב-23 באוקטובר 2014, כאשר כמות הצופים בה הייתה קטנה יותר מהעונה הראשונה.
עם זאת, העונה השנייה זכתה לביקורות חיוביות יותר, וקיבלה דירוג של 100% באתר Rotten Tomatoes.
ב-11 בינואר 2015, רשת CW חידשה את הסדרה לעונה שלישית.
בעונה זו, לאחר שדמות נרצחה באופן שנוי במחלוקת, ולאחר ביקורת מצד מעריצים ומבקרים, פרסם רוטנברג מכתב התנצלות.
הסדרה המשיכה עד לעונתה השביעית, כאשר הפרק האחרון שלה נכתב ובוים על ידי רוטנברג ושודר ב-30 בספטמבר 2020. רוטנברג כתב שישה עשר מתוך מאה פרקים של הסדרה.
הפרקים של "100" שנכתבו על ידי ג'ייסון רוטנברג
"ארבעים ושמונה" (עונה 2, פרק 1)
"המלחמה האחרונה" (עונה 7, פרק 16) (גם במאי)
באוקטובר 2016, אתר החדשות Deadline דיווח כי הרשת The CW רכשו את הזכויות לפרויקט החדש של רוטנברג וגרג ברלנטי,"מחפשים" ("Searchers"), אך במאי 2017, דווח ב-Deadline כי CW בחרה לא להמשיך עם הפיילוט.
+שנהפרויקטהערות1992כוונה מקוריתעוזר הפקה1998מטבח אמריקאי עוזר הפקה מרכזי1999ג'וליאן דונקי-בוי רכז משרד ההפקה
המספרים בקרדיטים לבימוי ובכתיבה מתייחסים למספר הפרקים.
+שנהפרויקטהתפקיד שביצערשתהערותיוצרבמאיתסריטאימפיק2009פוליטיקת הגוףThe CWפיילוט שלא נמכר2014–20201002017מחפשיםפיילוט שלא נמכר
אחותו היא השחקנית מגי ג'ילנהול.
ג'ילנהול נולד ב-1980 בלוס אנג'לס, קליפורניה שבארצות הברית.
אביו הוא במאי הקולנוע סטיבן ג'ילנהול, נוצרי ונצר למשפחת האצולה השוודית יילנהול.
אימו היא תסריטאית יהודייה בשם נעמי פונר (לבית אכס).
אחותו, מגי ג'ילנהול, אף היא שחקנית קולנוע.
ג'ילנהול חגג בר מצווה, ומגדיר את עצמו גם כיהודי.
בשנת 1998 סיים את לימודיו בבית הספר הפרטי היוקרתי הרווארד-וסטלייק.
התחיל לימודים גבוהים באוניברסיטת קולומביה בשנת 2000, אך פרש לאחר שנתיים כדי להתמקד במשחק.
בשל עיסוקי הוריו היה מוקף באנשים מתעשיית הקולנוע מגיל צעיר.
הוא עבד בעבר בתור מפנה שולחנות במסעדה מפוארת ובתור מציל בחוף הים.
בילדותו הוצעו לג'ילנהול תפקידים רבים בסרטים, אך הוריו לא הרשו לו לשחק בחלקם.
את הופעת הבכורה שלו ביצע בשנת 1991 בסרט "עצרו את העיר אני רוצה לרדת!".
ג'ילנהול שיחק בשניים מסרטיו של אביו: "אישה מסוכנת" מ-1993 ו"גידולי פרא" מ-1998.
הוא שיחק במספר סרטים נוספים בתפקידי משנה, אך פריצתו הגדולה בתפקיד ראשי הגיעה בסרט "שמי אוקטובר".
שנתיים לאחר מכן גילם את התפקיד הראשי בסרט עטור הפרסים "דוני דארקו", שם גילמה אחותו, מגי, את תפקיד אחותה של דמותו.
על תפקידו זה היה מועמד לפרס אינדיפנדנט ספיריט בקטגוריית השחקן הטוב ביותר.
ב-2004 הוא כיכב בסרט המדע בדיוני "היום שאחרי מחר" בתור סאם הול.
הסרט עצמו קיבל ביקורות מעורבות, אבל הפך להצלחה קופתית.
לרוב מגלם ג'ילנהול בסרטיו דמות רגישה; כך, למשל, בסרט "בחורה טובה".
בשנת 2005 כיכב בשני סרטים עם נושאים מנוגדים מאוד: "הר ברוקבק", המתאר מערכת יחסים הומוסקסואלית בין שני בוקרים במערב התיכון של ארצות הברית, ו"ג'ארהד", סרט מלחמה על פי ספרו של אנתוני סוואפורד, חייל במארינס ששירת בעיראק במלחמת המפרץ.
ב-2007 כיכב ג'ילנהול בסרט "זודיאק".
באוקטובר אותה שנה כיכב בסרט "חקירה מעבר לקווים", לצדן של מריל סטריפ וריס וית'רספון.
בנוסף, גילם את דמות הנסיך בסרט הפעולה וההרפתקאות "הנסיך הפרסי: חולות הזמן" (2010), המבוסס על משחק המחשב המצליח "הנסיך הפרסי: חולות הזמן"; וכן את הדמות הראשית בסרט "קוד מקור" (2011).
בשנת 2014 שיחק בסרט "חיית הלילה" עליו זכה לשבחים.
בשנת 2015 שיחק בתפקיד הראשי בסרט "הרס".
בשנת 2016 שיחק בסרטו של טום פורד "יצורים ליליים", בכיכובם של איימי אדמס, איילה פישר ואהרון טיילור-ג'ונסון.
בשנת 2017 הופיע בתפקיד הראשי בסרט המדע הבדיוני "סימן חיים", לצד ראיין ריינולדס.
באותה שנה גילם את ג'ף באומן בסרט חזק יותר המבוסס על ספר הזיכרונות של באומן וברט וויטר הקרוי באותו שם.
הסרט עוקב אחר באומן, שאיבד את שתי רגליו בפיגוע במרתון בוסטון.
ביולי 2019 הופיע בתיאטרון האדסון שבברודוויי במופע היחיד Sea Wall/A life.
בשנת 2019 שיחק בסרט "ספיידרמן: רחוק מהבית" את תפקיד הנבל מיסטריו.
ג'ילנהול ניהל מערכת יחסים עם השחקנית קירסטן דנסט החל משנת 2002 במשך כשנתיים.
בשנת 2007 ניהל מערכת יחסים עם השחקנית ריס וית'רספון, השניים נפרדו בשנת 2009. הוא גם היה במערכת יחסים קצרה עם הזמרת טיילור סוויפט בשנים 2010–2011.
מועמד פרס באפט"א לשחקן הטוב ביותר בתפקיד ראשי (2015)
מועמד פרס אינדפנדנט ספיריט לשחקן הטוב ביותר (2015)
מועמד פרס גילדת שחקני המסך לשחקן הטוב ביותר בסרט קולנוע (2015)2015אהבה בהפרעההווארד בירדוולללא כפפותבילי הופאוורסטסקוט פישרהרסדייוויס מיטשל2016יצורים לילייםאדוארד שפילדמועמד פרס באפט"א לשחקן הטוב ביותר בתפקיד ראשי (2017)2017סימן חייםד"ר דייוויד ג'ורדןאוקג'הג'וני וילקוקסחזק יותרג'ף באומןגם מפיק2018תמונה משפחתיתג'רי ברינסוןגם מפיק
מועמד פרס אינדפנדנט ספיריט לסרט הבכורה הטוב ביותר (2019, בתור מפיק)האחים סיסטרז ג'ון מוריס2019מסור חשמלי מקטיפהמורף וונדוולטספיידרמן: רחוק מהביתמיסטריו2020רליקמפיקתמיד השטןג'ו בלמפיק בפועל2021חדשות חמות במחוז יובהמפיקספיריט: לחופש נולדג'יימס "ג'ים" פרסקוטדיבובהאשמהג'ו ביילרגם מפיק2022אמבולנסדני שארפעולם מוזרקלייד המחפשדיבוב2023החוזהסמל ג'ון קינלי2024שומר הבריםדלטון2025In the Greyהכלה!TBAThe DivisionThe Anarchists vs ISISSnow Blind
+שנהסדרהתפקידהערות1994רצח מאדום לשחורמת'יו "מאט" אליסוןפרק: "Bop Gun"2016איימי שומר (אנ')עצמופרק: "Fame"2020סאטרדיי נייט לייבבחור שמטייל בפיג'מהפרק: "John Mulaney/David Byrne"2024בחזקת חף מפשע"ראסטי" סאביץ'תפקיד ראשי; 8 פרקיםגם מפיק בפועל
מועמד פרס גלובוס הזהב לשחקן הטוב ביותר בסדרת דרמה (2025)
מועמד פרס סטלייט לשחקן הטוב ביותר בסדרת דרמה או ז'אנר (2025)TBALake Successבארי כהןמיני-סדרה עתידית של HBO
ג'קוב למוטה (; 10 ביולי 1922 - 19 בספטמבר 2017), שנודע יותר כג'ייק למוטה Jake LaMotta, או בשמות החיבה השור מברונקס (The Bronx Bull) והשור הזועם (The Raging Bull), היה אלוף העולם באגרוף במשקל בינוני.
את למוטה גילם רוברט דה נירו בסרט השור הזועם, בבימויו של מרטין סקורסזה.
למוטה נולד באזור פלהאם פארקווי ומוריס פארק, ברובע הברונקס שבעיר ניו יורק, החל להתאגרף בגיל צעיר כאשר אביו הציג אותו מתאגרף נגד ילדי השכונה האחרים כמופע בידורי עבור המבוגרים.
ההנאה שהמופע הסב לקהל, והכסף שהצופים השליכו לתוך הזירה לאחר שג'ייק נלחם - בדרך כלל פנים - סייעו לשלם את שכר הדירה בביתו.
למוטה פנה לאגרוף מקצועני בשנת 1941 בהיותו בן 19.
למוטה, הוא בעל שיא של 83 ניצחונות, 19 הפסדים ו-30 ניצחונות בנוקאאוט, והיה הראשון שניצח את שוגר ריי רובינסון, הפיל אותו בסיבוב הראשון ועלה עליו בניקוד בעשרת הסיבובים במהלך הקרב השני של ששת הקרבות המפורסמים שנערכו ביניהם.
ב-14 בנובמבר 1947 ניצח אותו בילי פוקס אחרי ארבעה סיבובים.
ועדת האתלטים של העיר ניו יורק (New York State Athletic Commission) השעתה את למוטה.
הקרב עם פוקס ירדוף את למוטה מאוחר יותר בקריירה שלו, בזמן השימוע שערך לו ה-FBI.
בעדותו ומאוחר יותר בספרו, הודה למוטה בכך שמכר את הקרב על מנת לשאת חן בעיני המאפיה.
כל המעורבים הסכימו שהעמדת הפנים שלו במהלך הקרב הייתה שקופה.
בסיבוב הראשון, הנחתתי מספר מכות על ראשו, וראיתי מבט מזוגג הניבט מעיניו.
אלוהים אדירים, כמה חבטות סנוקרת והוא עומד ליפול?
הנחתי שבכך שמכרתי את הקרב לחבר'ה הללו, ונראה היה כאילו עמדתי לעזור לו לעמוד על רגליו.
ב (סיבוב הרביעי), אם היה איזשהו בנאדם באצטדיון שלא הבין מה שהתרחש, הוא היה חייב להיות שיכור כלוט".
הקרב המכור ותשלום של 20,000$ למאפיה השיגו ללמוטה קרב על תואר אלוף העולם נגד מרסל סרדן.
למוטה זכה בתואר אלוף העולם באגרוף במשקל בינוני בקרב שנערך בדטרויט ב-1949 נגד הצרפתי מרסל סרדן.
סרדן, שמבקרים רבים סברו שהוא המתאגרף הטוב ביותר שצמח בצרפת, נקע את זרועו כבר בסיבוב הראשון ונכנע לפני התחלת העשירי, לפי התוצאה הרשמית למוטה ניצח בנוקאאוט בסיבוב העשירי מכיוון שהפעמון צלצל לקראת התחלת הסיבוב לפני שסרדן הודיע שהוא מוותר.
עמד להיערך ביניהם קרב חוזר, אך כשסרדן טס חזרה לארצות הברית על מנת להילחם בקרב, מטוס ה-Lockheed Constellation של חברת אייר פראנס בו טס התרסק מעל האיים האזוריים וכל נוסעיו נספו.
למוטה התמודד עם שני טוענים לכתר (טיבריו מיטרי ולורן דוטויל) והביס אותם, אחרי כן קרא עליו רובינסון תיגר בקרב השישי ביניהם.
הקרב נערך ב-14 בפברואר 1951, ונודע כגרסת האגרוף של טבח יום ולנטיין.
רובינסון זכה בנוקאאוט טכני בסיבוב השלוש עשרה, הקרב הסתיים כשלמוטה נשאר עומד כשהוא נשען על החבלים.
ב-1960 נקרא למוטה להעיד בפני תת-ועדה של הסנאט של ארצות הברית שחקרה את השפעת העולם התחתון על עולם האגרוף.
למוטה העיד שהוא מכר את הקרב עם בילי פוקס על מנת שהמאפיה תארגן לו קרב על תואר אליפות העולם.
באמצע שנות החמישים סבל למוטה מפציעות אגרוף ונטל חופשה על מנת להתאושש.
הוא תמיד התעניין בכדורסל והחליט ליצור את "קבוצת הכוכבים של ג'ייק למוטה" (The Jake LaMotta All-Star team).
הם שיחקו באולם סטרלינג אובל (Sterling Oval) שנמצא בין הרחובות ה-164 ל-165, בין שדרות קליי לטלר בברונקס.
הוא גם ארגן קרבות אגרוף מקצועיים בהם נלחם לפעמים אחיו ג'ואי.
ג'ייק למוטה היה מוכר כאחד מהמתאגרפים עם מכות האגרוף לסנטר הטובות ביותר.
בעוד שעלה בידו לספוג אגרופים בקלות, הוא גם היה מסוגל להתאים עצמו כשהוא מיטלטל בהתאם לאגרופים על מנת למזער את הנזק.
הוא נודע כבעל אגרופים חזקים ביותר בעוצמתם, והיה אחד מהמתאגרפים הראשונים שאימצו את סגנון האגרוף הפיזי דמוי ה"שור", בכך שהוא תמיד נותר קרוב פיזית בטווח המכות ליריבו, תוך שהוא הסתובב עמו מסביב לזירה, וסיכן עצמו בספיגת אגרופים כדי שהוא יוכל להנחית את אגרופיו רבי העוצמה.
בשל סגנונו האגרסיבי והבלתי מתפשר כינוהו מעריצים ועיתונאים "השור מברונקס".
בכירים בהוליווד הציעו ללמוטה להפיק סרט אודות חייו, שיהיה מבוסס על ספרו האוטוביוגרפי משנת 1970 "השור הזועם: הסיפור שלי" (Raging Bull: My Story).
הסרט השור הזועם זכה עם יציאתו לקופות להצלחה מתונה, אולם המבקרים ראו בו יצירת מופת הן בשל עבודת הבימוי אותה עשה מרטין סקורסזה והן משום משחקו של רוברט דה נירו שגילם את דמותו של למוטה.
דה נירו עלה לצורך כך 27 קילוגרמים במשקלו תוך כדי צילומי הסרט, זאת על מנת לשחק את למוטה המזדקן בסצנות מהתקופות המאוחרות של חייו.
דה נירו חי בפריז במשך שלושה חודשים ואכל במסעדות הטובות ביותר על מנת לצבור את המשקל העודף, זאת כדי לגלם את למוטה לאחר פרישתו.
הוא זכה בפרס האוסקר על משחקו בסרט.
הסרט משרטט למוטה אלים ופרובלמטי שפעם אחת מרחיק לכת עד כדי כך שהוא מכה את אחיו, מנהלו ג'ואי למוטה, בהאשימו אותו שהוא מקיים רומן עם אשתו (אשתו של ג'ייק), ויקי למוטה.
לאחר פרישתו רכש למוטה מספר במסבאות ונעשה שחקן במה וקומיקאי סטנד-אפ.
הוא גם הופיע בלמעלה מ-15 סרטים, בכללם הסרט אדי פלסון (1961), עם פול ניומן וג'קי גליסון.
למוטה גילם את דמותו של המוזג בבר.
ב-1998 נספה בנו, ג'וזף למוטה, בהתרסקות טיסה 111 של סוויסאייר לחוף נובה סקוטיה שבקנדה.
אחיינו, ג'ון למוטה, היה חבר באליפות האגרוף לחובבים ה- Golden Gloves.
למוטה פרסם ספרים אחדים על הקריירה שלו, חייו הפרטיים, וקרבותיו עם רובינסון.
היה חבר ב"היכל התהילה הבינלאומי של האגרוף" (International Boxing Hall of Fame).
דורג במקום ה-52 בדירוג של כתב העת לאגרוף "הזירה" של שמונים המתאגרפים הטובים ביותר בשמונים השנים האחרונות.
רינג דירג אותו גם כאחד מעשרת המתאגרפים הטובים ביותר במשקל בינוני בכל הזמנים.
אוסטין (באנגלית : Jake T.
Austin; נולד ב-3 בדצמבר 1994) הוא מדבב ושחקן אמריקאי.
התפרסם בזכות תפקידו כמקס רוסו בסדרה "המכשפים מווייברלי פלייס" מבית ערוץ דיסני, כמו כן התפרסם בזכות דיבוב הדמות דייגו בסדרה "רוץ, דייגו, רוץ!".